**PAZIŅOJUMS PRETENDENTIEM**

**Atklātam konkursam**

“Sadzīves atkritumu apsaimniekošanas pakalpojumu nodrošināšana Rīgas pilsētas administratīvajā teritorijā”

**identifikācijas Nr. RD DMV 2019/44**

Rīgas domes Mājokļu un vides departaments (turpmāk - Departaments) informē, ka saskaņā ar [Publisko iepirkumu likuma](https://likumi.lv/ta/id/287760-publisko-iepirkumu-likums) (turpmāk - PIL) [68. panta](https://likumi.lv/ta/id/287760-publisko-iepirkumu-likums#p68) septīto daļu un 2017.gada 28.februāra Ministru kabineta noteikumu Nr.107 “Iepirkuma procedūru un metu konkursu norises kārtība” 14.punktu piedāvājumu atvēršanas sanāksme 2020. gada 16. janvārī, plkst. 13.00 tiek atcelta, jo Iepirkumu uzraudzības birojā ir iesniegti iesniegumi attiecībā uz prasībām, kas noteiktas atklāta konkursa “Sadzīves atkritumu apsaimniekošanas pakalpojumu nodrošināšana Rīgas pilsētas administratīvajā teritorijā” identifikācijas Nr. RD DMV 2019/44 (turpmāk – Atklāts konkurss) nolikumā.

Norādām, ka piedāvājumi ir iesniedzami elektroniski, izmantojot Elektronisko iepirkumu sistēmas e-konkursu apakšsistēmas piedāvātos rīkus, Atklāta konkursa nolikumā noteiktajā termiņā **– līdz 2020. gada 16.janvāra plkst. 13.00.**

Pēc Iepirkumu uzraudzības biroja iesniegumu izskatīšanas komisijas pieņemtā lēmuma saņemšanas:

1. Ja iesniegumu izskatīšanas komisija pieņem [PIL](https://likumi.lv/ta/id/287760-publisko-iepirkumu-likums) [71.](https://likumi.lv/ta/id/287760-publisko-iepirkumu-likums#p71) panta otrās daļas 1. punktā minēto lēmumu vai administratīvā lieta tiek izbeigta, Departaments informēs pretendentus par piedāvājumu atvēršanas sanāksmes vietu un laiku, vismaz trīs darbdienas iepriekš, informāciju publicējot Departamenta mājas lapas sadaļā <https://mvd.riga.lv/iepirkumi/> un pircēja profilā Elektronisko iepirkumu sistēmā <https://www.eis.gov.lv/EKEIS/Supplier/Organizer/868>.

2) Ja iesniegumu izskatīšanas komisija pieņems [PIL](https://likumi.lv/ta/id/287760-publisko-iepirkumu-likums) [71.](https://likumi.lv/ta/id/287760-publisko-iepirkumu-likums#p71) panta otrās daļas 3. punktā vai trešajā daļā minēto lēmumu, Departaments neatver iesniegtos piedāvājumus un izsniedz vai nosūta tos atpakaļ pretendentiem.